**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ**

**Հոդված 1.** Ընդունել ի գիտություն, որ`

1. Հայաստանի Հանրապետության 2020 թվականի համախմբված բյուջեն գնահատվում է ՝

ա. եկամուտների գծով` 1,743.4 մլրդ դրամ (առանց միջբյուջետային փոխանցումներից ստաց­վող մուտքերի),

բ. ծախսերի գծով՝ 1,926.0 մլրդ դրամ (առանց միջբյուջետային փոխանցումների),

գ. դեֆիցիտը (պակասուրդը)՝ 182.6 մլրդ դրամ.

1. Հայաստանի Հանրապետության համայնքների 2020 թվականի բյուջեները գնահատվում են՝

ա. եկամուտների գծով՝ 143.4 մլրդ դրամ (ներառյալ` պետական բյուջեից ստացվող պաշ­տո­նա­կան դրամաշնորհները),

բ. ծախսերի գծով՝ 143.4 մլրդ դրամ:

**Հոդված 2.** Հաստատել Հայաստանի Հանրապետության 2020 թվականի պետական բյուջեն՝

|  |  |
| --- | --- |
|  | **Գումարը**  **(հազար դրամներով)** |
| 1. Եկամուտների գծով | 1,697,618,538.8 |
| 2. Ծախսերի գծով | 1,880,186,389.8 |
| 3. Դեֆիցիտը (պակասուրդը) | 182,567,851.0 |

**Հոդված 3.** Հայաստանի Հանրապետության 2020 թվականի պետական բյուջեի դեֆիցիտի (պա­կա­սուրդի) ֆինանսավորմանն ուղղել միջոցներ հետևյալ աղբյուրներից.

|  |  |
| --- | --- |
| **Պետական բյուջեի դեֆիցիտի (պակասուրդի) ֆինանսավորման աղբյուրները** | **Գումարը**  **(հազար դրամներով)** |
| ԸՆԴԱՄԵՆԸ | 182,567,851.0 |
| այդ թվում` |  |
| Ա. Ներքին աղբյուրներ | 205,393,805.6 |
| Բ. Արտաքին աղբյուրներ | (22,825,954.6) |

**Հոդված 4.** Հայաստանի Հանրապետության կենտրոնական բանկին՝ 2020 թվականի ընթաց­քում, օրենքով վերապահված իրավասությունների սահմաններում, դրամավարկային քա­­ղաքակա­նու­թյան վերաբերյալ որոշումներ ընդունելիս առաջնորդվել 12-ամսյա գնաճի 4 +/-1.5 տոկոսային կետ տատանումների թույլատրելի միջակայ­քում նպա­տա­կային ցուցա­նի­շով:

**Հոդված 5.** Հայաստանի Հանրապետության կառավարությանը և Հայաստանի Հանրա­պե­տու­թ­յան կենտրոնական բանկին` Հայաստանի Հանրապետության կենտրոնական բանկի կողմից պե­տա­կան բյուջեի դեֆիցիտի (պակասուրդի) ֆինանսավորումը 2020 թվականի բյու­ջե­տային տարվա ընթացքում իրականացնել բացառապես «Հայաստանի Հանրապե­տութ­յան կենտ­րոնական բանկի մասին» Հայաստանի Հանրապետության օրենքով սահմանված կար­գով:

**Հոդված 6.** Հաստատել Հայաստանի Հանրապետության 2020 թվականի պետական բյուջեի եկ­ա­մուտները, ըստ ձևավորման աղբյուրների դասակարգման առան­ձին խմբերի, հետևյալ չա­փե­րով.

|  |  |
| --- | --- |
| Պետական բյուջեի եկամուտները | Գումարը  (հազար դրամներով) |
| **ԸՆԴԱՄԵՆԸ** | 1,697,618,538.8 |
| այդ թվում` |  |
| Հարկային եկամուտներ և պետական տուրքեր | 1,602,129,712.8 |
| Պաշտոնական դրամաշնորհներ | 33,803,659.2 |
| Այլ եկամուտներ | 61,685,166.8 |

**Հոդված 7.** Սահմանել, որ՝

1. 2021 թվականի հունվար ամսվա ընթացքում Հայաստանի Հանրապետության կա­ռա­վա­րու­թ­յունը (այսուհետ Կառավարություն) չի շարունակի 2020 թվականի բյուջետային տարվա պար­տա­վորությունների գծով գործառնությունների ձևակերպումների իրակա­նա­ցու­մը.
2. 2020 թվականի ընթացքում առևտրային կազմակերպություններում պետական բաժ­նե­մասի մաս­նավորեցումից (սեփականաշնորհումից) Հայաստանի Հանրապետության դրամով ստաց­վող մի­ջոց­ները մուտքագրվում են գանձապետական միասնական հաշվի սեփա­կա­նա­շնորհ­ման հատուկ են­թահաշվում, իսկ արտարժույթով ստացվող միջոցները փոխարկվում են Հա­յաս­տանի Հանրա­պե­տու­թյան կենտրոնական բանկում և մուտքագրվում գան­ձա­պե­տա­կան միասնական հաշվի սե­փա­կա­­նաշնորհման հատուկ ենթահաշվում.
3. Արցախի Հանրապետությանը` սույն օրենքով նախատեսված բյուջետային վարկը տրա­մադրվում է մինչև 2021 թվականի հունվարի 1-ը մարման ժամկետով՝ տարեկան 0.01 տոկոս տոկո­սադրույքով (բացառությամբ այն դեպքերի, երբ այդ վարկերի մարման ժամկետի վերաբերյալ Հայաստանի Հանրապետության և Արցախի Հանրապետության կառավարությունների միջև ձեռք է բերվել համաձայ­նություն մարման այլ ժամկետների վերաբերյալ).
4. 2020 թվականին պետական պաշտոն զբաղեցնող անձանց բազային աշխատավարձի չափը կազմում է 66,140 դրամ.
5. յուրաքանչյուր մարմնի պետական ծառա­յող­նե­րի տա­րե­­­­կան պարգևատ­ր­ման ֆոնդի միաս­նական տոկոսային դրույքաչափը կազ­մում է այդ մարմ­նի գծով Հա­յաս­տա­նի Հան­րա­պե­տու­թ­յան 2020 թվականի պետական բյուջեով նախատեսված պետական ծառա­յող­ների հիմ­նա­կան աշխա­տա­վար­ձի տարեկան ֆոնդի 10 տոկո­սը.
6. համայնքների բյուջեներին «Տեղական ինքնակառավարման մասին» Հայաստանի Հան­րա­պե­­տու­­թյան օրենքի 86-րդ հոդվածով և «Երևան քաղաքում տեղական ինք­նա­կա­ռա­վարման մասին» Հա­­­­յաս­­տանի Հանրապետության օրենքի 73-րդ հոդվածով եկամտային հար­կից և շահութահարկից նա­­խա­­տես­ված մասհանումները 2020 թվականի բյուջետային տարում Հայաստանի Հան­րապետու­թյան պե­տա­կան բյուջեից չեն կատարվում.
7. քաղաքացիաիրավական հարաբերություններից ծագած պարտքի դիմաց պետական կառա­վար­չական հիմնարկի ձեռք բերած գույքի իրացումից մուտքերը հաշվեգրվում են այն հա­շիվ­նե­րին, որտեղ պետք է հաշվեգրվեր տվյալ պարտքի գումարը.
8. «Հայաստանի Հանրապետության բյուջետային համակարգի մասին» Հայաստանի Հան­­րա­պե­տու­թյան օրենքի 23-րդ հոդվածի 7-րդ մասով նախատեսված դեպքում Կառա­վա­րու­թյան ընդու­նած որո­­շումը չի կարող վերաբերել սույն օրենքով նախատեսված ելքերի (բա­ցա­ռությամբ դրանց գծով, ըստ Կա­ռա­վարության կանխատեսումների, 2020 թվականին սպաս­վող տնտեսման գումար­նե­րի) հե­տև­յալ ուղղություններին.

ա. պետական ներքին և արտաքին պարտքի մա­­րում և սպասարկում,

բ. սոցիալական նպաստներ և կենսաթոշակներ,

գ. պետական բյուջեից տեղական ինքնակառավարման մարմիններին տրամադրվող ֆի­նան­­սա­­­կան համահարթեցման դոտացիաների գծով հատկացումներ,

դ. միջազգային պայմանագրերով Հա­յաս­տա­նի Հանրապետության կողմից տվյալ տարվա հա­­մար ստանձ­­­­­նած պար­տա­վո­րու­թ­յուններ (բացառությամբ պետական պարտքի մարման և սպա­­սարկ­ման), որոնց չկա­­տարումը կհանգեցնի Հա­յաս­տա­նի Հանրապետության նկատ­մամբ այդ պայ­մա­նա­գրե­րով նման դեպքերի համար նախատեսված էական ֆի­նան­սա­կան և այլ պահանջների առա­ջաց­մա­ն.

1. պետական մասնակցությամբ առևտրային կազմակերպությունների (այսուհետ սույն ­կե­տում` մա­տա­կարարի) կանոնադրական կապի­տա­լում պետական մասնակցության նվազեցման ճա­նա­պարհով ակտիվների կազմից Կառավարու­թ­յան որոշումների հիման վրա գույքն առանձնացնելիս գույքն ստա­ցող պե­տա­կան կառավար­չա­կան հիմ­­նարկը պարտավոր է տվյալ մա­տա­կարարին վճա­րել նշված գործարքի շրջա­նակում վերջինիս ներ­կա­­յաց­րած հարկային հաշվում առանձ­նացված ավե­լաց­ված արժեքի հար­կի գումարը (մատակարարը շրջանառության հարկ վճարող հանդիսանալու դեպքում՝ շրջանառության հարկի գումարը), ինչպես նաև գույքի ավելացված արժեքի հարկը չներա­ռող օտարման արժեքի և հարկային հաշվառմամբ մնացորդային արժեքի դրական տարբերու­թյունից հաշվարկվող և մատակարարի տարեկան գործունեության արդյունքում առաջացող՝ պետական բյու­ջե վճարման ենթակա շահութահարկի գումարի մեջ ներառվող շահութահարկի գումարը` մատակա­րա­րի անունից վճարումը կատարելով Հա­յաս­­տանի Հան­րա­պե­տու­թյան հարկային օրենսգրքով սահմանված միասնական հաշվին` որ­պես մա­տակարարի պար­տա­վորության կա­­տա­րում ավե­լաց­ված արժեքի հարկի և շահութահարկի գծով կամ շրջանառության հարկի գծով.
2. պետական հիմ­նարկ­ների հա­մար «Հայաստանի Հանրապետության բյուջետային համա­կար­գի մասին» Հայաստանի Հանրա­պե­տու­­թյան օրենքի 1.2-րդ հոդվածի 16-րդ մասի «ա» են­թա­կետում նշված նպատակով բացված ար­տա­բյու­­ջե­տային հա­­շիվ­ներից ֆինանսավորվող ծախ­սա­յին (ելքային) ծրագրերի գծով Կառավարության և օրենքներով ստեղծված մշտապես գործող մարմին­նե­րի` սույն օրենքով չնախատեսված` 2020 թվականի ընթացքում «Հայաստանի Հանրապետության բյուջետային համա­կար­գի մասին» Հայաստանի Հանրա­պե­տու­­թյան օրենքի 15-րդ հոդվածի 9.1-ին մասին համապատասխան հաստատած 2020 թվականի տա­րե­կան նա­խա­հա­շիվնե­րով (սույն կե­տում այսու­հետ` նախա­հա­շիվներ) նա­խատեսվող ելքերի ֆի­նան­սա­վոր­ման նպատակով ստաց­վելիք 2020 թվա­կա­նի բյու­ջե­տա­յին տար­վա եկա­մուտ­ների գումարների չա­փով ենթա­կա են ավե­­­լացման սույն օրեն­քի 2-րդ և 6-րդ հոդ­ված­նե­րով և N 7 հավելվածով հաս­տատ­ված բյու­ջետային եկա­մուտ­նե­րի գու­մար­­ները, ծախ­սերի նա­խա­հաշվային գու­մար­նե­րի չա­փով` սույն օրեն­քի 2-րդ հոդ­վածով և ­սույն օրեն­քի N N 1 և 7 հավելված­ներով հաս­տատ­­ված բյու­ջե­տա­­յին ծախսերի հա­մա­­պա­տաս­խան գու­մար­­ները (նա­խա­հա­շիվ­նե­րին հա­­մա­պա­­տաս­խան ֆի­նան­սա­վոր­վող ծրագ­րերը և միջոցառումները և դրանց գծով նա­խա­տեսվող ծախ­սե­րը` որ­պես առան­­ձին լրացուցիչ ծրագրեր և (կամ) միջոցառումներ ար­տա­ցո­լե­լով սույն օրեն­քի N N 1 և 7 հավելվածների հա­մա­պա­­տաս­խան աղյուսակ­ներում), իսկ եկա­մուտ­ների և ծախ­սերի նախա­հաշ­վա­յին գու­­­մար­­­նե­րի դրա­­կան կամ բա­ցասական տար­բերութ­յան չա­փով` հա­մա­պա­տաս­խանաբար պա­­կա­­սեց­ման կամ ավե­լաց­ման, սույն օրենքի 2-րդ հոդվածով հաս­տատ­ված դե­ֆի­ցիտի (պա­կա­­սուրդի) ընդ­հա­նուր գու­­մարը և սույն օրենքի 3-րդ հոդվածով և N N 4 և 7 հա­վել­վա­ծներով սահ­ման­ված պետական բյուջեի դե­ֆի­ցի­տի (պա­կա­սուրդի) ֆի­նան­սա­վոր­ման զուտ աղբյուրների և դրանց տար­րերի (մուտ­քային և (կամ) ել­քա­յին) հա­մա­պա­­­տաս­խան գու­մար­ները (ան­հրա­ժեշ­տու­թ­յան դեպ­քում լրացում կա­տա­րե­լով այդ տար­րերի կազ­մում): Նա­խա­­հա­շիվ­նե­րով նա­խա­տեսվող ելքերի ֆի­նան­սավորումը 2020 թվա­­կա­նին կա­րող է իրա­կա­նաց­վել ինչպես ար­տա­­բյու­ջետային հա­շիվ­նե­րին 2020 թվա­կա­նին ստացվող մուտքերի, այնպես էլ մինչև 2020 թվա­­կանի հուն­վա­րի 1-ն այդ հա­շիվ­նե­­րին ստաց­ված մուտ­քերի` 2020 թվա­կա­նի հունվարի 1-ի դրու­­թ­յամբ չօգ­տա­գործված գու­­մար­նե­րի հաշ­­վին.
3. 2020 թվականին շարունակվում է «ՎՏԲ - Հայաստան բանկ» ՓԲԸ-ում ավանդատու հան­­դի­­սա­­ցող քաղաքացիների` նախկին ԽՍՀՄ Խնայբանկի ՀԽՍՀ հանրապետական բան­կում մինչև 1993 թվա­կա­նի հունիսի 10-ը ներդրած դրամական ավանդների դիմաց փոխ­հա­տուց­ման տրա­մադ­րումը` «Հա­յաս­տանի Հանրապետության 2006 թվականի պետական բյու­ջեի մասին» Հայաստանի Հանրա­պե­տու­թ­յան օրենքի 10-րդ հոդվածի 9-րդ կետով հաս­տատ­ված ծրագրի շրջանակներում հաշ­­վառ­ված ան­ձանց մասով` այդ ծրագրին համապատասխան (հաշ­վի առնելով «Հայաստանի Հան­րա­­պետու­թյան 2008 թվա­կանի պետական բյուջեի մասին» Հայաստանի Հանրապետության օրենքի 9-րդ հոդվածի 9-րդ կե­տի պահանջը).
4. 2020 թվականին շարունակվում է սույն օրենքի N 1 հավելվածի բյուջետային ծախսերի ծրագրային դասակարգման N 1184 ծրագրի N 12001 «ՎՏԲ - Հայաստան բանկ» ՓԲԸ-ում ավան­դա­տու հանդիսացող քաղաքացիների, որպես նախկին ԽՍՀՄ Խնայ­բան­կի ՀԽՍՀ հան­րա­պե­տա­կան բան­կում մինչև 1993 թվականի հունիսի 10-ը ներդրված դրամական ավանդների դիմաց փոխ­հա­տուցում» միջոցառմամբ նախատեսված հատ­կա­ցում­ների հաշվին նախկին ԽՍՀՄ Խնայբանկի ՀԽՍՀ հան­րա­պե­տա­կան բանկում մինչև 1993 թվակա­նի հու­նի­սի 10-ը ներդրված դրամական ավանդ­ների դիմաց`

ա. փոխ­հա­տու­ցման արտահերթ տրա­մադ­րու­մը Հայրենական մեծ պատերազմի վե­տե­րան­ներին` «Հայաստանի Հանրա­պե­տու­թյան 2006 թվա­կանի պետական բյու­ջեի մասին» Հա­յաս­տանի Հանրապետության օրեն­քի N 8 հա­վել­վածի 4-րդ կե­տով սահմանված սանդ­ղակին հա­մա­պա­­տաս­խան` Կա­ռա­վա­րու­թ­յան սահ­մա­­նած կարգով,

բ. փոխ­հա­տու­ցման տրա­մադ­րու­մը «Հայաստանի Հանրապետության 2006 թվա­կա­նի պե­տա­կան բյուջեի մասին» Հա­յաս­­տա­նի Հանրապետության օրենքի N 8 հավելվածի 4-րդ կետով սահ­ման­ված սանդ­ղա­­կին հա­մա­պա­տաս­խան` մինչև 1936 թվականի դեկ­տեմ­բերի 31-ը ներառյալ ծնված կամ Հա­յաս­տանի Հան­րա­պե­տության պաշտպանության մարտական գործողությունների մաս­­նա­կից կամ մարտական գործողությունների հետևանքով չօգտագործվող և հակառակորդի կողմից հողա­տա­րածք­ների գնդակոծման դեպքեր ունեցող` Հայաստանի Հանրապետության սահմանա­մերձ հա­մայնք­ներում 2014 թվականի օգոստոսի 1-ի դրությամբ հաշվառված ան­ձանց, ինչպես նաև Կա­ռա­վա­րու­թյան սահմանած այլ սոցիալական խմբերին` Կա­ռա­վա­րու­թ­յան սահմանած կարգով.

1. յուրաքանչյուր տարի Կա­ռա­վա­րու­թ­յան սահ­ման­ած կար­գով «ՎՏԲ – Հա­յաս­տան Բանկ» ՓԲԸ-ում ավանդատու հանդիսացող քաղաքացիների, որպես նախ­կին ԽՍՀՄ Խնայբան­կի ՀԽՍՀ հան­րա­պե­տական բանկում մինչև 1993 թվականի հունիսի 10-ը ներդր­ված դրամական ավանդ­ների դիմաց նախորդ տարում փոխհատուցում ստացած ավանդատուների ավանդային գրքույկ­ներում առկա գու­մարը (ռուբլով), որի նկատմամբ հաշվարկվել է փոխհատուցման գումարը, համարվում է մար­ված.
2. «ՎՏԲ - Հայաստան բանկ» ՓԲԸ-ում ավանդատու հանդիսացող քաղաքացիների կող­մից նախ­­­­­կին ԽՍՀՄ Խնայբանկի ՀԽՍՀ հանրապետական բանկում մինչև 1993 թվականի հու­նիսի 10-ը ներդր­­ված դրամական ավանդների դիմաց փոխհատուցում ստանալու հան­գա­ման­քը չի կարող հիմք հան­դի­­սանալ այդ փոխհատուցումն ստացած անձանց ընտանիքի կենսամակարդակի բարձրաց­մանն ուղղված նպաստներ ստա­ցող­ների ցուցակներից հանելու համար.
3. այն դեպքում, երբ Հայաստանի Հանրապետության 2020 թվականի պետական բյու­ջեի կատարման ընթացքում անհրաժեշտություն է առաջանում պետական բյուջեով նախա­տե­սել (կատա­րել) հատկացումներ այնպիսի ծախսերի կատարման համար, որոնք ան­մի­ջա­կանորեն նշանակված են սույն օրենքով չնախա­տես­ված եկամուտների գումարները պե­տա­կան բյուջե վճա­րելու համար, ապա այդ գումարների չափով ենթակա են ավելացման սույն օրենքի 2-րդ և 6-րդ հոդվածներով հաստատված բյուջետային եկամուտների գու­մար­ները: Նման դեպքում, սույն կետում նշված եկա­մուտների գումարների վճարման աղբյուր հան­դիսացող բյուջետային ծրագրերի միջոցառումների (ելքե­րի) պատկանե­լու­թյանը համապատաս­խան, փո­փո­խության են ենթակա սույն օրենքի 2-րդ հոդ­վածով հաստատված բյու­ջե­տա­յին հատկացումների գումարները և N 1 հավելվածով նախա­տեսված կամ նույն հա­վել­վա­ծում լրացվող սույն կետում նշված եկամուտների գումարների վճարման աղբյուր հան­դի­սա­ցող որևէ ծախսային ծրագրի և միջոցառման գծով սահմանված հատկացումները՝ դրանց օգտագործումն իրա­կա­­­նաց­նե­լով «Հայաստանի Հան­րապետության բյուջետային համակարգի մա­սին» Հայաս­տա­նի Հանրապետության օրեն­քի 23-րդ հոդվածի 1-ին կետին համապատասխան.
4. սույն օրեն­քի 2-րդ հոդվածով հաս­տատ­ված բյու­ջե­տա­յին ծախ­սե­րի ընդամենը գու­մար­ի` սույն օրենքի 9-րդ հոդվածով սահմանված կարգով թույլատրվող ավելացումները կատարվում են պայ­մանով, որ դրա հետևանքով սույն օրեն­քի 2-րդ հոդվածով հաս­տատ­ված բյու­ջե­տա­յին ծախ­սե­րի ըն­դա­մենը գու­մար­ի աճը 2020 թվականի բյուջետային տարվա արդյունքներով չի գերազանցի սույն օրեն­քի 2-րդ հոդվածով հաստատված բյու­ջե­տա­յին ծախսերի ընդամենը գու­մար­ի 10 տոկոսը (սույն կետի գործողությունը չի տարածվում սույն օրեն­քի 9-րդ հոդ­վածի 2-րդ, 3-րդ, 4-րդ, 10-րդ, 12-րդ, 13-րդ և 18-րդ կե­տե­րով, ինչպես նաև սույն հոդվածի 10-րդ և 15-րդ կետերով նախա­տես­ված դեպ­քե­րի վրա).
5. Հայաստանի Հանրապետության 2020 թվականի պետական բյուջեից դրամաշնորհներն իրավաբանական անձանց տրամադրվում են Հայաստանի Հանրապե­տության օրենսդրությամբ սահմանված մրցույթի ընթացակարգով, բացառությամբ այն դեպքերի, երբ այդ միջոցների հաշվին ծրագրերի և միջոցառումների իրականացումը կարող է իրականացվել միայն կոնկրետ իրա­վա­բանական անձի միջոցով` բացառիկության հանգամանքով պայմանավորված: Ընդ որում, առանց մրցույթի իրավաբանական անձին դրամաշնորհի տրամադրումն իրականացվում է Կառավարության որոշմամբ.
6. սույն օրենքի որևէ հավելվածում «Հայաստանի Հանրապետության բյուջետային համա­կար­գի մասին» Հա­յաս­տա­նի Հանրա­­­պե­­­­տութ­յան օրենքի 23-րդ հոդվածին և սույն օրենքի 7-րդ և 9-րդ հոդվածներին համա­պա­տաս­խան թույլատրվող վերա­բաշ­խում­ները, փոփոխությունները և (կամ) լրացումները կա­տա­րելիս դրանք ըստ պատկանելության ենթակա են արտացոլման նաև սույն օրեն­քի մյուս հավել­ված­նե­րում և դրանց հա­մա­պա­տաս­խան աղյուսակներում.
7. «Հայաստանի Հանրապետության բյուջետային համակարգի մասին» Հայաստանի Հան­­րա­պե­տու­թ­յան օրենքի 19-րդ հոդվածի 3-րդ մասին համապատասխան` Հայաստանի Հանրա­պե­տու­թ­յան 2020 թվականի պետական բյուջեով (սույն կետում այսուհետ` պետական բյուջե) նա­խա­տեսված Կառա­վա­րու­թ­յան պահուստային ֆոնդից կատար­վող հատկացումների գումարների չափով նվազեցվում են պետական բյուջեով նախատեսված «Հայաստանի Հանրապետութ­յան կառավա­րության պահուս­տա­յին ֆոնդ» ծրագրով սահ­ման­ված հատկացումները և ավելացվում, ըստ նշված հատկացումների հաշ­վին կատարվելիք բյուջետային ելքերի պատ­կա­նե­լության, պետական բյուջեով նախատեսված այլ ծրագրերով սահմանված հատ­կա­ցումները, և այդ փոփոխությունները Կառավարությունն արտա­ցոլ­ում է սույն օրենքի համապա­տաս­խան հավել­ված­նե­րի աղյուսակներում.
8. սույն հոդվածի 19-րդ կետով նախատեսված փոփոխությունները, «Հայաստանի Հան­րա­­պետութ­յան բյուջետային համակարգի մասին» Հայաստանի Հանրապե­տու­թ­յան օրենքի 23-րդ հոդ­վա­ծի 3-րդ մասի իմաստով, բյուջետային հատկացումների վերաբաշխումներ չեն համար­վում.
9. Հայաստանի Հանրապետության 2020 թվականի պետական բյուջեից տրամադրվող դրա­մաշնորհների և սուբսիդիաների նկատմամբ հաշվարկված ավելացված արժեքի հարկի գծով լրացուցիչ հատկացումները չեն կարող ուղղվել այլ նպատակների: Եթե սույն կետում նշված հոդվածներով նախատեսված ծրագրերը և միջոցառումները ենթական չեն ավելացված արժեքի հարկով հարկման կամ ենթակա են հարկման պետական բյուջեից ավելացված հարկի վճարման համար տրամադրվող գումարի դիմաց ավելի փոքր գումարի չափով, ապա նշված հարկի վճարման համար նախատեսված հատկացումների գծով չօգտագործված գումարները 2020 թվականի ընթացքում ենթակա են վերադարձման Հայաստանի Հանրապետության պետական բյուջե:

**Հոդված 8.** Հաստատել՝

1. սույն օրենքի 2-րդ հոդվածով սահմանված բյուջետային ծախսերի գծով հատկացումները ՝ ըստ Հա­յաս­տանի Հանրապետության պետական մար­մինների և այդ մարմինների կողմից իրականացվող ծրագրերի և միջոցառումների, սույն օրեն­քի N 1 հավելվածի համաձայն.
2. համայնքների բյուջեներին օրենքով սահմանված կարգով ֆինանսական համահարթեցման դոտացիաներ և Հա­յաս­­տանի Հանրապետության օրենքների կիրարկման արդյունքում հա­մայնք­նե­րի 2018 թվա­կանի բյու­­ջենե­րում եկամուտների կորուստների փոխհատուցման նպատակով գու­մար­ներ տրամադրելու հա­մար սույն օրենքի N 1 հավելվածով նախատեսված հատկացումների ընդ­հա­նուր գումարի բաշ­խումը` ըստ առանձին համայնքների` սույն օրենքի N 2 հավելվածի հա­մա­­ձայն.
3. Հայաստանի Հանրապետության կա­դաստ­­­րի կոմիտեի համակար­գի 2020 թվականի ծախսերի նախահաշիվը՝ 5,200,000.0 հազար դրամ գու­մա­րով` սույն օրենքի N 3 հավելվածի համաձայն.
4. սույն օրենքի 3-րդ հոդվածով սահմանված Հայաստանի Հանրապետության 2020 թվա­կանի պե­­տա­կան բյուջեի դեֆիցիտի (պակասուրդի) ֆինանսավորման աղբյուրները` (ըստ առան­­ձին տար­րերի) և ֆինանսական ակտիվների ձեռքբերումների, և ներգրավված փոխառու միջոցների մարում­ների գծով ծրագրերն ու միջոցառումները` սույն օրենքի N 4 հավելվածի համաձայն.
5. Հայաստանի Հանրապետության կենտրոնական բանկի 2020 թվականի վարչական ծախ­սերի նախահաշիվը՝ 7,322,832.0 հազար դրամ գումարով` սույն օրենքի N 5 հավել­վա­ծի հա­մա­ձայն, և կա­­պի­տալ ներդրումների առավելագույն սահմանաքանակը՝ 10,947,413.0 հազար դրամ.
6. 2020 թվականի համար սահմանվող ռադիոհաճախականության օգտագործման թույլտվու­թ­յան տրամադրման (գործողութ­յան ժամ­­­­­կետի երկարաձգման) պարտադիր վճարների և ռադիո­հա­ճա­խականության օգտա­գործ­ման վճար­­­ների չափերը` սույն օրենքի N 6 հավելվածի համաձայն.
7. պետական հիմ­նարկ­ների հա­մար «Հայաստանի Հանրապետության բյուջետային համա­կար­գի մասին» Հայաստանի Հանրա­պե­տու­­թյան օրենքի 1.2-րդ հոդվածի 16-րդ մասի «ա» են­թա­կետում նշված նպատակով բացված արտաբյուջետային հաշիվների 2020 թվականի եկամուտները, ծախ­սե­րը, դեֆիցիտը (պա­կասուրդը) կամ հավելուրդը, ինչպես նաև դեֆիցիտի (պակասուրդի) ֆինան­սա­վորման աղբյուր­նե­րը կամ հավելուրդի օգտագործման ուղղությունները` սույն օրենքի N 7 հավելվածի համաձայն:

**Հոդված 9.** Թույլատրել Կառավարությանը 2020 թվականին անհրաժեշտության դեպ­քում՝

1. փոփոխություններ և (կամ) լրացումներ կատարել սույն օրենքի N 1 հա­վել­վա­ծով սահ­մանված պետական մարմինների ցանկերում.
2. սույն կետով սահմանված դեպքերում կատարված ծախսերը և ստացված եկա­մուտ­ներն ար­տա­հայտելով Հայաստանի Հանրապետության 2020 թվականի պետական բյուջեի կա­­տար­ման մա­սին հաշվետվություններում և այդ գումարների չափով ավելացնելով սույն օրեն­քի 2-րդ և 6-րդ հոդ­ված­ներով հաստատված բյուջետային եկամուտների և ծախսերի (դրանք արտացոլելով նաև սույն օրեն­քի N 1 հավելվածում՝ անհրաժեշտության դեպքում` որ­պես ծախ­սա­յին ծրագ­րերի առանձին լրա­ցուցիչ միջոցառումներ կամ լրացուցիչ ծրագրերի միջոցառումներ) գումարները` Հայաստանի Հան­րա­­պե­տութ­յան 2020 թվականի պետական բյուջեից առանց սահ­մանափակման իրականացնել`

ա. Հայաստանի Հանրապետության պետական կառավարման մարմինների կողմից դատարան հայցադիմումներ, դիմումներ ու գանգատներ, դատարանի դատական ակտերի դեմ վերաքննիչ և վճռաբեկ բողոքներ ներկայացնելիս, ինչպես նաև դատարանի կողմից տրամադրվող փաս- տա­­թղ­թերի պատճեններ (կրկնօրինակներ) տալու համար` «Պետական տուրքի մասին» Հայաստանի Հանրապետության օրենքով սահմանված վճարումները, ինչպես նաև դատական ակտերի հիման վրա հօգուտ պետական բյուջեի պետական հիմնարկներից բռնագանձված պետական տուրքի գու­մար­ների վճարումները,

բ. «Պետական ոչ առևտրային կազմակերպությունների մասին» Հայաստանի Հանրա­պե­տութ­յան օրենքին համապատասխան ոչ կառավարչական բնույթի գործունեություն իրա­կա­նաց­նող պե­տա­կան (բյուջետային) հիմնարկների պետական ոչ առևտրային կազմա­կեր­պութ­յունների վերակազ­մա­կերպ­ման նպատակով Հայաստանի Հանրապետության ձեռնար­կութ­յունների պետական ռեգ­իստ­րում պետական գրանցման, կնիքների պատրաստման թույլտ­վու­թ­յան, ինչպես նաև կազմակեր­պու­թյանը սեփականության կամ օգտագործման իրա­վուն­քով հանձնված գույքի նկատմամբ իրա­վունք­­ների գրանցում կատարելու համար «Պետա­կան տուրքի մասին» Հայաստանի Հանրա­պե­տու­թ­յան օրեն­քով սահմանված վճարումները,

գ. սոցիալական ապահովության մարմիններից արտոնյալ պայմաններով ավտո­մեքե­նա­ներ ստա­­ցած հաշմանդամներին վարորդական իրավունքի վկայական և ավտոմեքենայի պե­տա­կան հա­մա­րա­նիշ տալու, ինչպես նաև ավտոմեքենայի գրանցման ու վերագրանցման հա­մար «Պե­տա­կան տուր­­­­քի մասին» Հայաստանի Հանրապետության օրենքով սահմանված վճա­րումների գծով այդ հաշ­ման­դամ­ների փոխարեն, նշված օրենքի 31-րդ հոդվածի պա­հանջ­ների համաձայն, Կառա­վա­­րու­թ­յան կող­մից կատարվող ծախսերը.

1. սույն կետով սահմանված դեպքերում կատարված ծախսերն ար­տա­հայտելով Հայաստանի Հանրապետության 2020 թվականի պետական բյուջեի կա­­տար­ման մա­սին հաշվետվություններում և այդ գումարների չափով ավելացնելով սույն օրեն­քի 2-րդ և 6-րդ հոդ­ված­ներով հաստատված բյուջետային եկամուտների և ծախսերի (դրանք արտացոլելով նաև սույն օրեն­քի N 1 հավելվածում՝ անհրաժեշտության դեպքում` որ­պես ծախ­սա­յին ծրագ­րերի առանձին լրացուցիչ միջոցառումներ) գումարները` Հայաստանի Հանրա­պե­տութ­յան 2020 թվականի պետական բյուջեից առանց սահ­մա­նա­փակման իրականացնել`

ա. Հայաստանի Հանրապետության հարկային կամ մաքսային մարմինների կողմից Հա­յաստանի Հան­րապետության պետական մարմիններում և պետական հիմ­նարկ­ներում օրենս­դրու­թյամբ սահմանված կարգով կատարված ստուգումների և վերստու­գում­ների արդյունքում հար­կե­րի և այլ պարտադիր վճարների գծով առաջադրված լրացուցիչ պար­տավորությունների մարման համար անհրաժեշտ վճարումները,

բ. պետական մասնակցությամբ առևտրային կազմակերպությունների (այսուհետ սույն ենթա­կե­տում` մա­տա­կարարի) կանոնադրական կա­պի­տա­լում պետական մասնակցության նվազեցման ճա­նա­պարհով ակտիվների կազմից գույք առանձ­նաց­նելիս գույքն ստացող պետական մարմնի կողմից նշված գործարքի շրջա­նակում տվյալ մա­տա­կարարին վճար­ման ենթակա ավե­լաց­ված արժեքի հարկի և շահութահարկի գծով կամ շրջանառության հարկի գծով պարտա­վո­րու­թ­յան կատար­ման գծով ծախ­սե­րը.

1. պետական սեփականություն համարվող գույքը հիմնադրամներին վարձակալության հանձ­նե­լիս հաշվարկված վարձակալական վճարները Կառավարության սահմանած դեպ­քե­րում թող­նել հիմ­­­­նադրամների տնօրինությանը՝ որպես Հայաստանի Հանրապետության կող­մից հիմ­նա­դրամ­նե­րում կատարվող կամավոր գույքային վճար՝ առանց սահմանափակման, այդ գումարներն արտա­հայ­­տե­լով Հայաստանի Հանրապետության 2020 թվականի պե­տա­կան բյուջեի կատարման մասին հաշ­­­վետ­վությունների ծախսային մասում` որպես պետական բյուջեից (Կառավարության պա­հուս­տա­յին ֆոնդից) հիմնադրամներին կատարված հատկա­ցում­ներ, իսկ եկամուտներում՝ որ­պես այդ հիմ­նա­դրամ­ների կողմից նույն գումարների չափով պետական բյուջե մուծ­ված վար­ձա­կա­լա­­կան վճարների ստա­ցում (եթե նշված վարձակալական վճար­նե­րը նախա­տեսված չեն Հա­յաս­տա­նի Հան­րա­­պե­տու­թ­յան 2020 թվականի պետական բյուջեի եկա­մուտների կազ­մում, ապա այդ գու­մար­­նե­րի չափով ավե­լաց­նել սույն օրենքի 2-րդ և 6-րդ հոդվածներով հաստատ­ված բյուջե­տա­յին եկա­մուտ­նե­րի և ծախ­սերի գու­մարները, այդ թվում` նաև Կառավարության պահուս­տա­յին ֆոն­դը).
2. բյուջետային տարվա առանձին ժամանակահատվածներում պետական բյուջեում սույն օրեն­քի համաձայն բյուջետային ելքերի ֆինանսավորման համար միջոցների անբավարա­րութ­յան առա­­ջաց­­­ման դեպքում ժամանակավորապես, մինչև 2020 թվականի դեկտեմբերի 25-ը վերականգ­նե­­լու պայ­­մա­նով, ներգրավել առևտրային կազմակերպություններում պե­տա­կան բաժնեմասի մաս­նա­­­վո­րե­ցու­մից (սեփականաշնորհումից) ստացված միջոցների կուտակ­ման նպատակով բացված գան­­­ձա­պե­տա­կան միասնական հաշվի սեփականաշնորհման հա­տուկ ենթահաշվում միջոցների առ­կա մնա­ցորդի` սույն օրենքով նախատեսված բյուջետային ելքերի ֆինանսավորմանը չուղղ­ված գու­­մա­­րը` ներ­­կա­յաց­նելով այդ ենթահաշվի շարժը Հա­յաստանի Հանրապետության 2020 թվականի պե­տական բյուջեի կատարման մասին հաշ­վետվություններում (առանձին հավելվածով).
3. սույն օրենքի 6-րդ հոդվածով բյուջետային եկամուտների` ըստ դրանց ձևավորման («Հա­յաս­տա­­նի Հանրապետության բյուջետային համակարգի մասին» Հայաստանի Հանրա­պե­տութ­յան օրեն­քի 17-րդ հոդվածի 1-ին մասում նշված) առանձին աղբյուրների գծով սահ­ման­ված համապա­տաս­խան գու­մար­ները պետական բյուջեի կատարման ընթացքում գերա­զան­ցած՝ լրացուցիչ ստաց­ված եկա­մուտ­ների գումարի չափով ավելացնել սույն օրեն­քի 2-րդ և 6-րդ հոդվածներով և N 7 հավելվածով հաստատ­ված բյու­ջե­տա­յին եկա­մուտների գումարները, ինչպես նաև, ըստ այդ եկամուտների հաշվին կատար­վելիք բյու­ջե­տա­յին ելքերի պատկանելության, համա­պա­­տասխան փոփոխության ենթարկել բյուջե­տային ծախ­սե­րի ֆինանսավորման համար սույն օրեն­քի 2-րդ հոդվածով հաս­տատ­ված բյու­ջե­տա­յին հատ­կա­ցում­ների գու­մար­ները և N N 1 ու 7 հավելվածներով նախատեսված կամ նույն հա­վել­վա­ծներում լրացվող որևէ ծախ­­սային ծրագ­րի և միջոցառման գծով սահ­ման­ված հատկա­ցում­ները և (կամ) սույն օրենքի 2-րդ հոդ­­վա­ծով հաս­տատ­ված դեֆիցիտի (պակա­սուրդի), սույն օրենքի 3-րդ հոդվածով և N N 4 ու 7 հավել­վա­ծներով սահ­ման­ված դեֆիցիտի (պակասուրդի) ֆի­նան­­սա­վոր­ման զուտ աղբյուրների և դրանց տար­րե­րի հա­մա­պա­տաս­խան գումարները (անհրա­ժեշ­տու­­թյան դեպ­քում լրացում կա­տա­րե­լով այդ տար­րերի կազ­­մում)` դրանց օգտագործումն իրա­կա­նաց­նե­լով «Հա­յաս­տա­նի Հան­րա­պե­տու­թ­յան բյու­ջե­տա­յին հա­մակարգի մասին» Հայաստանի Հան­րա­պե­տու­թյան օրենքի 23-րդ հոդվածի 1-ին կե­տին հա­մա­պա­տասխան: Սույն կետի գործողութ­յունը չի տա­րած­վում սույն հոդ­վածի 2-րդ, 3-րդ, 4-րդ, 10-րդ և 13-րդ կե­տե­րով, ինչպես նաև սույն օրենքի 7-րդ հոդվածի 10-րդ և 15-րդ կետերով նախա­տես­ված դեպքերի վրա.
4. բյուջետային տարվա արդյունքներով գերազանցել սույն օրենքի 2-րդ հոդվածով հաս­տատ­ված Հայաստանի Հանրապետության 2020 թվականի պետական բյուջեի դեֆիցիտի (պակասուրդի) գու­մարը՝ ներքին և արտաքին աղբյուրներից բյուջետային վարկերի վե­րա­դար­ձից ստացված` սույն օրեն­քի N 4 հավելվածով այդ մուտքի գծով նախատեսված մակար­դակը գերազանցած գումարից ոչ ավելի չափով (նույն չափով ավելացնելով N 4 հավելվածով նա­խատեսված բյուջետային վարկերի վերա­դար­ձից գումարը), և ըստ այդ գումարի հաշվին կա­տարվելիք ելքերի պատկանելության, հա­մա­պատաս­խան փոփոխության ենթարկել սույն օրեն­քի 2-րդ հոդվածով հաս­տատ­ված ծախսերի և դե­ֆի­ցիտի (պակասուրդի) ընդհանուր գումարները, 3-րդ հոդվածով և սույն օրենքի N 4 և N 7 հա­վել­ված­ներով սահ­մանված պե­տական բյուջեի դեֆիցիտի (պակասուրդի) ֆինանսավորման զուտ աղբ­յուր­ների և դրանց տար­րե­րի համապատասխան գումարները (անհրաժեշտության դեպքում լրացում կա­տարելով այդ տարրերի կազմում) և ֆինանսական ակտիվների ձեռքբերումների ու ներգրավված փոխառու միջոցների մարումների գծով ծրագրերն ու միջոցառումները, ինչպես նաև N 1 և N 7 հա­վել­վածներով նախա­տես­ված կամ նույն հա­վել­վածներում լրաց­վող որևէ ծախսային ծրագրի և մի­ջո­ցառ­ման գծով սահ­մանված հատ­կա­ցում­ները, և դրանց օգ­տա­գոր­ծումն իրականաց­նել «Հայաս­տանի Հանրապե­տու­­թ­յան բյուջետային հա­մա­կարգի մասին» Հա­­յաս­տանի Հանրա­պե­տության օրեն­քի 23-րդ հոդ­վածի 1-ին կե­տին համա­պա­տաս­խան.
5. բյուջետային տարվա արդյունքներով գերազանցել սույն օրենքի 2-րդ հոդվածով հաս­տատ­ված Հա­յաստանի Հանրապետության 2020 թվականի պետական բյուջեի դեֆիցիտի (պակասուրդի) գու­մա­րը՝ ներքին և արտաքին աղբյուրներից ստացված փոխառությունների՝ սույն օրենքի N 4 և (կամ) N 7 հավելվածներով նախատեսված մարումների գծով առաջացող (այդ թվում` նաև փոխա­տուի հա­մա­ձայ­նու­թ­յամբ մարումը չկատարելու դեպքում առա­­ջացող) տնտեսումների գու­մարից ոչ ավե­­լի չափով (այդ գումարի չափով նվազեցնելով N 4 հավելվածով նախատեսված փո­խա­ռու­թ­յուն­նե­րի մարում­նե­րի գումարը) և, ըստ այդ տնտես­ված գումարի հաշվին կատարվելիք ելքերի պատ­կա­նե­լու­թյան, հա­մա­պա­տասխան փո­փո­խու­թ­յան ենթարկել սույն օրենքի 2-րդ հոդվածով հաս­տատված ծախ­սերի և դե­ֆիցիտի (պա­կասուրդի) ընդհանուր գումարները, 3-րդ հոդ­վածով և N 4 ու N 7 հա­վելվածներով սահ­ման­ված պետական բյու­ջեի դեֆիցիտի (պակասուրդի) ֆինան­սա­վորման զուտ աղբ­յուր­նե­րի և դրանց տար­րերի համա­պա­տաս­խան գումարները (անհրա­ժեշ­տու­թյան դեպ­քում լրա­ցում կա­տա­­րելով այդ տար­րերի կազ­մում) և ֆինանսական ակտիվների ձեռքբերումների և ներ­գրավ­ված փոխառու միջոցների մարում­ների գծով ծրագրերն ու միջոցառումները, ինչպես նաև N 1 և N 7 հավելվածներով նախա­տես­ված կամ նույն հա­­վել­վածներում լրացվող որևէ ծախ­սային ծրագրի և միջոցառման գծով սահ­ման­ված հատ­կա­ցումները, և դրանց օգտա­գոր­ծումն իրակա­նաց­նել «Հա­յաս­­տա­նի Հանրապետության բյու­ջետային համա­կարգի մասին» Հայաս­տա­նի Հանրա­պե­տու­թյան օրենքի 23-րդ հոդվածի 1-ին կե­տին համա­պա­տասխան.
6. բյուջետային տարվա ընթացքում, պահպանելով սույն օրենքի 2-րդ հոդվածով հաս­տատված բյուջետային եկամուտների ընդհանուր գումարը, բյուջետային եկամուտների ձևա­վոր­ման («Հա­յաս­տանի Հանրապետության բյուջետային համակարգի մասին» Հայաստանի Հան­­րա­պե­տու­թ­յան օրեն­քի 17-րդ հոդվածի 1-ին մասում նշված) առանձին աղբյուրների դա­սա­կարգման խմբերի միջև կա­տա­րել դրանց գծով` սույն օրենքի 6-րդ հոդվածով սահմանված համապատասխան գու­մար­նե­րի վե­րա­­բաշ­խումներ` դրանից բխող համապատասխան փո­փո­խութ­յուններ և լրացումներ կա­տա­րելով սույն օրեն­քի N N 2, 3 հավելվածներում և N 1 ու N 7 հա­վելվածների համապատասխան աղյու­սա­կ­նե­րում.
7. սույն օրենքի 6-րդ հոդվածով հաստատված եկամուտների կազմում չնախատեսված և պե­տա­կան բյուջե մուտքագրված նվիրաբերված գումարները` ըստ նվիրաբերողի կողմից որոշված ուղ­ղու­թ­յուն­ների, «Հայաստանի Հանրապետության բյուջետային համակարգի մա­սին» Հայաստանի Հան­­­րա­­պե­տության օրենքի 23-րդ հոդվածի 8-րդ կետի համաձայն օգ­տա­գոր­ծելու դեպքում այդ գումար­ների չա­փով ավելացնել սույն օրենքի 2-րդ և 6-րդ հոդ­ված­նե­րով, իսկ անհրաժեշտության դեպքում` նաև N 7 հավելվածով հաստատված բյուջետային եկա­մուտների գու­մարը, և, ըստ այդ եկա­մուտ­ների հաշվին կա­տար­վելիք բյուջետային ելքերի պատ­կա­նելության, փո­փոխության ենթարկել սույն օրենքի 2-րդ հոդվածով հաս­տատ­ված բյուջետային ծախ­­­սերի համապատասխան գու­մար­ներն ու N 1 և N 7 հավելվածներով նախատեսված` սույն կե­տում նշված եկա­­մուտների հաշվին ֆի­նան­սավորվող համապատասխան ծախսային ծրագ­րե­­րի և միջոցա­ռում­նե­րի գծով սահմանված հատ­կացումները և (կամ) սույն օրենքի 2-րդ հոդվածով հաստատված դե­ֆի­ցի­տի (պա­կա­սուրդի) և սույն օրենքի 3-րդ հոդվածով, ինչպես նաև սույն օրենքի N 4 և N 7 հավել­վա­ծներով հաս­տատ­ված դեֆի­ցի­տի (պա­կա­սուրդի) ֆինանսավորման զուտ աղբյուրների և դրանց տար­րե­րի համա­պա­տաս­խան գու­մար­նե­րը (եթե սույն կետում նշված եկամուտների հաշվին ֆինան­սա­վոր­վող ծրագ­րե­րը և (կամ) մի­ջո­ցա­ռումները նա­խա­տես­ված չեն սույն օրենքի N 1 և (կամ) N 4 ու N 7 հա­վել­վածներով, ապա դրանք, որպես առանձին լրա­ցու­ցիչ ծրագրեր և/կամ միջոցառումներ, ըստ պատկանելութ­յան արտացոլել նշված հա­վել­վածների` այդ ծրագրերին հա­մա­պա­տաս­խա­նող բաժիններում).
8. բյուջետային ելքերի ֆինանսավորման համար 2020 թվականի բյուջետային տարվա ըն­թաց­քում պետական բյուջեում միջոցների անբավարարության առաջացման դեպքում դրանց ֆինան­սա­վոր­մանն ուղղել առևտրային կազմակերպություններում պետական բաժնե­մա­սի մաս­նա­վո­րե­ցու­մից (սե­փականաշնորհումից) և պետական արժեթղթերի իրացումից ստաց­ված միջոցների` սույն օրեն­քով նախատեսված բյուջետային ելքերի ֆինան­սա­վոր­ման համար չնախատեսված գումարները, ինչ­պես նաև սույն օրենքի 3-րդ հոդվածով հաս­տատ­ված պետական բյուջեի դեֆիցիտի (պա­կա­սուր­դի) ֆի­նան­սավորման աղբյուր­ների կազմում չնախատեսված, սակայն 2020 թվականի բյու­­­ջե­տա­յին տարվա ընթացքում փաստացի ստացված վարկային գումարները.
9. Կառավարության կնքած` օրենքով սահմանված կարգով վավերացված կամ հաս­տատ­ված մի­ջազ­գային պայ­մա­նագ­րե­րին համապատասխան` օտարերկրյա պետությունների և միջազգային կազ­մակերպությունների աջակ­­­ցությամբ Հայաստանի Հանրապետությունում իրա­կանացվող վար­կա­­յին և դրամաշնորհային նպա­­տակային ծախսային ծրագրերի միջոցառումների (սույն կե­տում այսու­հետ` նպատա­կային ծրագրեր) կա­տար­ման ըն­թացքին նպաստելու նպատակով`

ա. սույն օրենքի NN 1 և 4 հավելվածներով նախատեսված վարկային նպատակային ծրագ­րերը ֆի­­­նանսավորելիս (նշված ծախսերի ֆինանսավորման համապատասխան վար­կա­յին աղբյուրների առ­­կայությամբ), չգործադրելով «Հայաստանի Հանրապետության բյուջե­տա­յին համակարգի մա­սին» Հա­յաստանի Հանրապետության օրենքի 23-րդ հոդվածով նախա­տես­ված բյուջետային հատ­կա­ցում­նե­րի վերաբաշխման մեխանիզմը և 19-րդ հոդվածի դրույթ­նե­րը, գերազանցել սույն օրենքի NN 1 և 4 հավելվածների համապատասխան աղյուսակներով սահման­ված` արտաքին աղբյուրներից ստաց­վող նպա­տակային վարկերի հաշվին իրականացվող առանձին նպատակային ծրագրերի գծով սահ­ման­ված հատկացումների գումարները, սույն օրենքի NN 1 և 4 հա­­վել­վա­ծներով նա­խա­տեսված ծրագրե­րի և միջոցառումների գծով սահմանված հատկացումների ընդհանուր գու­մարը, ինչպես նաև սույն օրեն­քի 2-րդ հոդ­վա­ծով հաստատված պետական բյուջեի ծախսերի և դեֆիցիտի (պա­կասուրդի) և 3-րդ հոդ­վա­ծով ու N 4 հա­վել­վածով սահմանված պետական բյուջեի դեֆիցիտի (պա­կասուրդի) ֆի­նան­սավորման զուտ աղբ­յուրների և դրանց տարրերի համապա­տասխան գու­մար­ները, ինչպես նաև սույն օրենքի N 4 հավելվածում ներկայացված ֆինանսական ակտիվների ձեռքբերու­մ­նե­րի և ներ­գրավ­ված փոխառու միջոցների մարումների գծով ծրագրերի և միջոցառումների գծով սահ­ման­ված հատկացումները,

բ. 2020 թվականի բյուջետային տարվա ընթացքում օտարերկրյա պետությունների և մի­ջազ­­գա­յին կազ­մակերպությունների կողմից Հայաստանի Հանրապետությանը հատ­կացված` սույն օրեն­քով չնախատեսված նպատակային վարկային կամ դրամաշնորհային մի­ջոցների (սույն ենթակետում այսուհետ` նպատակային միջոցների) հաշվին ֆինանսավորել սույն օրենքի N 1 և (կամ) N 4 հա­­վել­ված­ներով չնախատեսված նպատակային ծրագրերը: Այդ ծրագրերի գծով Հայաստանի Հան­րա­­պե­տութ­յան 2020 թվականի պետական բյուջե ստացվող նպատակային միջոցների հաշվին նա­խա­­տես­վող ելքերի գումարից ոչ ավելի չափով, ըստ ան­հրա­ժեշտության, ավելացնել սույն օրենքի 2-րդ հոդ­վա­ծով հաստատված դեֆիցիտի (պա­կա­սուր­դի) ընդհանուր գումարը (վարկային նպատա­կային ծրագ­րերի դեպքում) կամ եկա­մուտ­ների գումարը (դրամաշնորհային նպատակային ծրա­գրերի դեպ­քում), ինչպես նաև, ըստ այդ գումարի բնույթի և վերջինիս հաշվին կատարվող ելքե­րի պատ­­կա­նե­լու­­թ­յան, համապա­տաս­խան փոփոխության ենթարկել 3-րդ հոդվածով և N 4 հավել­վածով սահ­ման­ված պե­տական բյուջեի դեֆիցիտի (պակասուրդի) ֆինանսավորման զուտ աղբյուր­ների և դրանց առան­ձին տար­րերի համապատասխան գումարները (անհրաժեշտության դեպքում լրացում կատարելով այդ տար­­րերի կազմում), 6-րդ հոդվածով հաստատված բյուջետային եկամուտների գու­մար­ները, ինչպես նաև 2-րդ հոդվածով հաստատված բյուջետային ծախ­սե­րի հա­մա­պա­տաս­խան գու­մար­ները (սույն ենթակետում նշված` սույն օրենքով չնա­խա­տեսված նպա­տա­­կա­յին ծրագ­րե­րը` որպես ծրագ­րե­րի առանձին լրացուցիչ միջոցառումներ, ըստ պատկա­նե­լու­թյան ար­տա­ցո­լելով սույն օրեն­քի N 1 և (կամ) N 4 հավելվածների` այդ ծրագրերի միջոցառումների համապա­տաս­խա­նող հատված­նե­րում),

գ. 2020 թվականի բյուջետային տարվա ընթացքում լրացուցիչ ֆինանսավորել սույն օրեն­քի N 1 և (կամ) N 4 հավելվածներով նախատեսված (ներառյալ` սույն կետի «բ» ենթակետով սահ­մանված կար­­գով բյուջետային տարվա ընթացքում սույն օրենքի N 1 և (կամ) N 4 հա­վել­ված­ներում արտա­ցոլ­ված) նպա­տակային ծրագրերը` դրանց գծով օտարերկրյա պետութ­յուն­նե­րից և միջազգային կազ­մա­­կեր­­պու­թյուններից մինչև 2020 թվականի հունվարի 1-ն ստաց­ված` սույն օրենքով չնախատես­ված միջոց­ների չօգտագործված մնացորդի հաշվին (այդ գու­մա­րի չափով ավելացնելով N 4 հա­վել­վա­ծով նա­խատեսված` ելքերի ֆինանսավորմանն ուղղ­վող պետական բյուջեի 2020 թվականի տա­րեսկզբի ազատ մնացորդի միջոցների գումարը), և, ըստ այդ միջոցների հաշվին կատարված ել­քե­րի պատ­կա­նե­լության, համապատասխան փո­փոխության ենթարկել սույն օրենքի 2-րդ հոդվածով հաստատ­ված դե­ֆիցիտի (պակա­սուր­դի) ընդհանուր գումարը, 3-րդ հոդվածով և N 4 հավելվածով սահ­ման­ված պե­տա­կան բյուջեի դե­ֆիցիտի (պակասուրդի) ֆինանսավորման զուտ աղբյուրների և դրանց առան­ձին տար­րե­րի հա­մապատասխան գումարները (անհրաժեշտության դեպքում լրացում կա­տա­րելով այդ տար­րե­րի կազմում) և N 4 հավելվածով սահ­ման­ված ֆինանսական ակտիվների ձեռքբերումների և ներգրավված փոխառու միջոցների մարումների գծով ծրագրերը և միջոցառումները, ինչպես նաև 2-րդ հոդ­վածով հաստատված բյուջե­տա­յին ծախ­սե­րի (նաև N 1 հավելվածով նախատեսված համապատասխան ծախսային ծրագ­րե­րի և միջոցառումների) հա­մա­պատասխան գումարները, և դրանց օգտագործումն իրականացնել «Հայաստանի Հան­­­րա­պե­տու­­­թյան բյուջետային համակարգի մասին» Հայաստանի Հանրա­պե­տու­թ­յան օրեն­քի 23-րդ հոդվածի 1-ին կետին համապատասխան,

դ. բյուջետային տարվա ընթացքում սույն օրենքի N 1 և (կամ) N 4 հավելվածներով նա­խա­­տես­ված (նե­րառյալ` սույն կետի «բ» ենթակետով սահմանված կարգով բյուջետային տար­վա ընթացքում սույն օրենքի N 1 և (կամ) N 4 հավելվածներում արտացոլված) առանձին նպա­տա­կային ծրագրերով սույն օրեն­քով նախատեսված Կառավարության համա­ֆինան­սա­վոր­ման հատկացումների գու­մար­ներն ավե­լացնելու կամ դրանք նախատեսելու անհրաժեշ­տութ­յան առաջացման դեպքում, եթե նշված ավե­լացումը կամ նախատեսումը հնարավոր չէ իրա­կա­նացնել հատկացումների ծրա­գրերի և(կամ) միջոցառումների միջև վե­րա­բաշխ­ման եղանակով կամ կառավարության պա­հուստային ֆոնդի միջոցների հաշվին` դեֆիցիտի (պա­կասուրդի) ֆինանսավորման լրա­ցու­ցիչ` սույն օրենքով չնա­խա­տես­ված գումարների հայ­թայթ­ման (առկայության) դեպքում, բյու­ջետային տարվա արդյունքներով գերազանցել սույն օրեն­­քի 2-րդ հոդ­վածով հաս­տատ­ված Հայաստանի Հանրապետության 2020 թվականի պետական բյու­ջեի դեֆի­ցի­տի (պակա­սուր­դի) գումարը՝ Կառավարության համաֆի­նան­սա­վորման համար ան­հրա­ժեշտ լրա­ցու­ցիչ գումարից ոչ ավելի չափով (բայց դեֆիցիտի (պա­կա­սուր­դի) ֆինան­սա­վոր­ման լրացուցիչ` սույն օրեն­քով չնախատեսված հայթայթված (առկա) գումարների սահմաններում), և, ըստ այդ գու­մարի հաշ­վին կատարվելիք ելքերի պատկանելության, համապա­տաս­խան փոփոխու­թ­յան ենթար­կել սույն օրենքի 2-րդ հոդվածով հաստատված ծախսերի և դե­ֆի­ցի­տի (պա­կա­սուր­դի) ընդ­հանուր գումարները, 3-րդ հոդվածով և N 4 հավելվածով սահ­ման­ված պետական բյու­ջեի դե­ֆի­ցի­տի (պակասուրդի) ֆինանսավորման զուտ աղբյուրների և դրանց տարրերի հա­մա­պա­­տաս­­խան գու­մար­նե­րը (անհրաժեշտության դեպքում լրացում կատարելով այդ տարրերի կազ­մում), ինչպես նաև N 1 հա­վել­վածով և (կամ) N 4 հավել­վածով նախատեսված համա­պա­տաս­խան նպա­­տակային ծրագրի գծով սահ­ման­ված հատ­կա­ցում­նե­րը, և դրանց օգ­տա­գոր­ծումն իրա­կա­նաց­նել «Հայաստանի Հանրապե­տու­թյան բյու­ջե­տային հա­մա­կար­գի մասին» Հա­յաստանի Հանրա­պե­տու­թյան օրենքի 23-րդ հոդվածի 1-ին կետին հա­մա­պա­տաս­խան.

ե. սույն օրենքի NN 1 և 4 հավելվածներով նախատեսված դրամաշնորհային նպատակա­յին ծրագ­­­­րե­­րը ֆի­նանսավորելիս (նշված ծախսերի ֆինանսավորման համապատասխան դրա­մաշնոր­հա­­­յին աղբ­յուրների առ­կայությամբ), չգործադրելով «Հայաստանի Հանրա­պե­տու­թ­յան բյուջե­տա­յին հա­մա­կար­գի մասին» Հա­յաստանի Հանրապետության օրենքի 23-րդ հոդ­վա­ծով նա­խա­­­տես­ված բյու­ջե­տա­յին հատ­կա­ցում­նե­րի վերաբաշխման մեխանիզմը և 19-րդ հոդ­վածի դրույթ­­նե­րը, գերա­զան­ցել սույն օրենքի N N 1 և 4 հա­վել­վածների համապատասխան աղյուսակներով սահման­ված` ար­տա­­քին աղբյուր­նե­­րից ստացվող նպա­տակային դրամաշնորհների հաշ­վին իրականացվող առան­ձին նպատակային ծրագ­րե­րի գծով սահ­ման­ված հատկացում­նե­­րի գումարները, սույն օրենքի N) N 1 և 4 հավելվածով նա­խա­տես­ված ծրագ­րերի և միջոցառումների գծով սահ­մանված հատկացումների ընդ­հա­նուր գու­­մարը, ինչպես նաև սույն օրեն­քի 2-րդ հոդ­վա­ծով հաստատված պե­տա­կան բյուջեի ծախսերի և դե­­ֆիցիտի (պա­­կասուրդի) և 3-րդ հոդ­վա­ծով ու N 4 հա­վել­վածով սահ­ման­ված պետական բյուջեի դե­ֆի­ցի­տի (պա­կասուրդի) ֆի­նան­սավորման զուտ աղբ­յուրների և դրանց տարրերի համա­պա­տաս­խան գու­մարները.

1. «Հայաստանի Հանրապետության 2019 թվականի պետական բյուջեի մասին» Հա­յաս­տանի Հան­րապետության օրենքով նախատեսված, սակայն այդ տարում չստացված և սույն օրենքի 6-րդ հոդ­­վածով հաստատված եկամուտների կազմում չնախատեսված պաշտոնական դրամաշնորհ­ների գու­մարները 2020 թվականին ստանալու և 2019 թվականի արդյունքներով դրանց չստացման հետևան­քով բյուջետային պարտ­քերի առաջացման դեպքում այդ գումարներն առաջ­նա­հերթության կարգով ուղ­ղել այդ պարտքերի մարմանը.
2. բյուջետային տարվա ընթացքում, չգերազանցելով պետական բյուջեի դեֆիցիտի (պա­­կա­սուր­դի)` սույն օրենքի 2-րդ հոդվածով հաստատված գումարը, վերաբաշխել պե­տա­կան բյուջեի դե­ֆի­­ցի­տի (պակասուրդի) ֆինանսավորման առանձին աղբյուրների, ինչպես նաև վերջիններիս առան­­­­ձին տար­րերի միջև դրանց գծով սույն օրենքի 3-րդ հոդվածով և N 4 ու N 7 հա­վելվածներով հաս­տատ­­ված գու­մար­նե­րը, և (կամ) կատարել պետական բյուջեի դեֆիցիտի (պակասուրդի) ֆինան­սա­վոր­ման զուտ աղբ­յուր­ների հանրագումարի ավելացմանը չհան­գեց­նող այլ հաշվեկշռված փոփո­խու­թ­յուն­ներ և (կամ) լրա­ցումներ` դրանցից բխող հա­մա­պա­տաս­խան փոփոխություններ կատարելով սույն օրեն­քի NN 2 և 3 հավելվածներում և N 1 և (կամ) N 4 ու N 7 հա­վելվածների համապատասխան աղ­յու­սակ­ներում.
3. ոչ ֆինանսական ակտիվների օտարումից ստացվող մուտքերի` սույն օրենքով սահ­ման­ված գու­մարը պետական բյուջեի կատարման ընթացքում գերազանցած՝ ոչ ֆինան­սա­կան ակտիվների օտա­րումից լրացուցիչ ստացված մուտքերի չափով ավելացնել սույն օրենքի N 1 հավելվածով հա­մա­պա­տասխան մուտքային ծրագրի գծով ոչ ֆինանսական ակտիվների օտա­­րումից նախատեսված մուտ­­քերի գումարը, ինչպես նաև, ըստ այդ մուտքերի հաշվին կատարվելիք բյուջետային ելքերի պատ­­­­­­կանելության, համապատասխան փոփոխության են­թարկել սույն օրենքի 2-րդ հոդ­վածով հաս­տատ­ված և N 1 հավելվածով նա­խա­տեսված «Հայաստանի Հանրապետության կա­ռա­­վա­րության պա­հուստային ֆոնդ» ծախ­սային ծրագրի (և (կամ) նույն հավելվածով նախա­տես­ված որևէ այլ ծախ­սա­յին ծրագրի և միջոցառման) գծով սահ­մանված հատկացումները և (կամ) սույն օրենքի 2-րդ հոդ­վա­ծով հաս­տատված դե­ֆի­ցի­տի (պակասուրդի), սույն օրենքի 3-րդ հոդվածով, ինչպես նաև N 4 հա­վել­­վա­ծով հաս­տատ­ված դեֆիցիտի (պակասուրդի) ֆինանսավորման զուտ աղբյուրների և դրանց տար­րերի հա­մա­պա­տասխան գումարները (անհրաժեշտության դեպքում լրացում կատա­րե­լով այդ տարրերի կազ­­մում): Ոչ ֆինանսական ակտիվների օտարումից ստացվող մուտքերի` սույն օրենքով սահ­­­ման­ված գումարը պետական բյուջեի կատարման ընթացքում գերազանցած՝ ոչ ֆի­նան­սական ակ­տիվ­նե­րի օտարումից լրացուցիչ ստացված մուտքերի օգտագործումն իրակա­նաց­նել «Հայաս­տանի Հան­րա­պե­տության բյուջետային համակարգի մասին» Հայաստանի Հան­րա­պետու­թ­յան օրեն­քի 23-րդ հոդ­վա­ծի 1-ին կետին համապատասխան.
4. սույն օրենքի N 1 հավելվածով նախատեսված որևէ ծախսային ծրագրի միջոցառման գծով սահ­ման­ված հատ­կացումների հաշվին բյուջետային վարկերի կամ փոխատվությունների տրա­մադր­ման կամ մար­­ման, արժեթղթերի (ներառյալ` բաժնետոմսերի և կապիտալում այլ մաս­նակ­ցութ­յան) գնման կամ մար­ման գծով գործառույթների իրականացման դեպքում նշված գու­մար­ների չափով նվա­զեցնել սույն օրենքի 2-րդ հոդվածով հաստատված ծախ­սերի և դեֆիցիտի (պա­կա­սուրդի) ընդ­հա­նուր գումարները և N 1 ու N 7 հավելվածներով նախա­տես­ված` տվյալ ծախսային ծրագրի և միջոցառման գծով սահ­ման­ված հատ­­կացումների գումարը, ինչպես նաև դրանից բխող համա­պա­տասխան փոփո­խություններ կա­տա­րել սույն օրենքի 3-րդ հոդ­վա­ծով և փոփոխություններ և (կամ) լրացումներ` N 4 և N 7 հավելվածներով սահ­մանված պետական բյու­ջեի դեֆիցիտի (պակա­սուր­դի) ֆի­­նանսավորման զուտ աղբյուրների և դրանց տար­րերի հա­մա­պա­տասխան գումարներում և կազ­մում, ինչպես նաև ֆինանսական ակտիվների ձեռքբերումների և ներգրավված փոխառու միջոցների մարումների գծով ծրագրերում և միջոցառումներում.
5. սույն օրենքով նախատեսված` յուրաքանչյուր պետական մարմնի կողմից իրականացվող ծրագրերի հա­մար նա­խա­տեսված բյուջետային միջոցներն արդյունավետ, օգտավետ և (կամ) խնայո­ղաբար կառավարելու արդյունքում առաջացող տնտեսումն ուղղել այդ պետական մարմնի աշ­խա­տակից­ների պարգևատրմանը` ի հավելումն այլ օրենքներով սահմանված պարգևատրման պայ­ման­­ների, այդ թվում` սահմանափակումների.
6. բյուջետային տարվա ընթացքում ավելացնել պետական հիմ­նարկ­ների հա­մար «Հա­յաս­տանի Հանրապետության բյուջետային համա­կար­գի մասին» Հայաստանի Հանրա­պե­տու­­թյան օրեն­քի 1.2-րդ հոդվածի 16-րդ մասի «ա» են­թա­կետում նշված նպատակով բացված ար­տա­բյու­­ջե­տային հա­­­շիվ­ներից ֆինանսավորվող ծրագրերի գծով Կառավարության և օրենք­նե­րով ստեղծված մշտա­պես գործող մարմին­ների` սույն օրենքով հաստատած 2020թվականի ծախ­սե­րի (ելքերի) ֆի­նան­սա­վոր­ման գումարները մինչև 2020 թվականի հունվարի 1-ն ստացված` սույն օրենքով չնախատեսված գումարների սահմաններում, ծախսերի ավելացվող գումարների չա­փով ավե­­­լաց­նե­լով սույն օրեն­քի 2-րդ հոդ­վածով և ­ NN 1 ու 7 հավելվածնե­րով հաս­տատ­­ված բյու­ջե­տա­­յին ծախսերի հա­մա­­պա­տաս­խան գու­մար­­ները, ինչպես նաև սույն օրենքի 2-րդ հոդվածով հաս­տատ­ված դե­ֆի­ցիտի (պա­կա­­սուրդի) ընդ­հա­նուր գու­­մարը և սույն օրենքի 3-րդ հոդվածով և N 4 ու N 7 հա­վել­վա­ծներով սահ­ման­ված պետական բյուջեի դե­ֆի­ցի­տի (պա­կասուրդի) ֆի­նան­սա­վոր­ման զուտ աղբյուրների և դրանց տար­րերի (մուտ­քային և (կամ) ելքային) հա­մա­պա­­­տաս­խան գու­մար­ները (ան­հրա­­ժեշ­տու­թ­յան դեպ­քում լրացում կա­տա­րե­լով այդ տար­րերի կազ­մում):

**Հոդված 10.** Թույլատրել Հայաստանի Հանրապետության կենտրոնական բանկին՝ անհ­րա­­ժեշ­տու­թյան դեպքում վերաբաշխել սույն օրենքի N 5 հավելվածով սահմանված վարչական ծախսերը (ըստ են­­թահոդվածների) այն պայմանով, որ թույլ չտրվի վարչական ծախսերի` սույն օրենքի N 5 հա­վել­վա­ծով սահմանված յուրաքանչյուր հոդվածի գծով նախատեսված ծախսերի կրճատում` 15 տո­կո­սի, կամ ավե­լացում՝ 30 տոկոսի չափով:

**Հոդված 11.** Սույն օրենքի NN 1-7 հավելվածները համարվում են սույն օրենքի անբաժա­նե­լի մա­սե­րը:

**Հոդված 12.** Սույն օրենքն ուժի մեջ է մտնում 2020 թվականի հունվարի 1-ից:

**Հայաստանի Հանրապետության**

**Նախագահ Ա. Սարգսյան**